2015 | 11 | 02.

Klebelsberg Intézményfenntartó Központ

Nádasdladányi Nádasdy Ferenc Általános Iskola

sajtóközlemény

támop-3.1.4.c-14-2015-0505

**SIKERESEN LEZÁRULT AZ „INNOVÁCIÓ NÁDASDLADÁNYBAN” CÍMŰ PROJEKT**

**A Nádasdladányi Nádasdy Ferenc Általános Iskola 2015. tavaszán 12 millió forint vissza nem térintendő uniós támogatást nyert az Új Széchenyi Terv keretében az „Innováció Nádasdladányban” (TÁMOP-3.1.4.C-14-2015-0505) című projekt megvalósítására. A 2015. május 1. és október 31. között megvalósult formális és informális programok során javult és bővült a résztvevő tanulók kompetenciája és tudása, megújult a pedagógusok szaktárgyi és módszertani kultúrája.**

A Klebelsberg Intézményfenntartó Központ 2015. tavaszán - 100 százalékos támogatási intenzitás mellett – 12 000 000 Ft összegű vissza nem térítendő támogatást nyert el az Új Széchenyi Terv Társadalmi Megújulás Operatív Program keretében kiírásra került „Innovatív iskolák fejlesztése 2. ütem” pályázati konstrukcióban, az ***„Innováció Nádasdladányban”*** című projekt megvalósítására.

Az Európai Unió támogatásával és az Európai Szociális Alap tárfinanszírozásával megvalósuló projekt célja olyan, az egész iskolára kiterjedő fejlesztések és programok megvalósítása volt, melyek az iskolai infrastruktúra és a tanulói-nevelői szemlélet megújulását segítették elő. A 12 millió forint összköltségvetésű projekt fejlesztései hozzájárultak az intézmény oktatási színvonalának, minőségének javításához, a nevelő-oktató munkát végző pedagógusok módszertani kultúrájának frissítéséhez, a tanulók élmény alapú tudás-megszerzéséhez valamint a kompetenciaméréseken való eredményesebb szerepléshez.

A 2015. május 1. és október 31. között megvalósuló projektben az iskola valamennyi tanulója részt vett. A 7 szervezett programon való részvétel során a tanulók a tanórán kívül is megismerkedtek az aktív mozgás fontosságával, a szabadban végzett tevékenységek és a helyes táplálkozás egészséges életmódra gyakorolt hatásaival, valamint komplex közlekedési ismereteket kaptak. Megvalósult egy a hátrányos helyzetű gyermekek szerepvállalását és sikerességét segítő (tanulói önismereti tréninget és pedagógus műhelymunkát is magába foglaló), illetve egy pályaorientációt és továbbtanulást segítő program. A pedagógiai kultúra fejlesztése érdekében 10 pedagógus vett részt tanulási és magatartási, valamint konfliktus és iskolai agressziókezelési továbbképzésen, további 10 fő pedig környezeti nevelés és környezettudatos magatartás tárgyú továbbképzésen. A célcsoport tagok részére közvetlenül a projekt megvalósításához kapcsolódó, az iskola nevelő-oktató tevékenységhez szorosan illeszkedő kis értékű tárgyi eszközök beszerzésére is sor került.

További információ kérhető:

Szekeres Zoltánné

Tel.: 06-22-590-090

E-mail: ladanysuli@freemail.hu